หุ้นสหรัฐปิดลบ/น้ำมันบวก/ทองพุ่ง
หุ้นดาวโจนส์ปิดลบ 70.92 จุด น้ำมันเพิ่มขึ้น 26 เซนต์  ทองพุ่ง 18.20 ดอลลาร์
3 มี.ค. 2561

หุ้นดาวโจนส์ปิดลบ 70.92 จุด น้ำมันเพิ่มขึ้น 26 เซนต์  ทองพุ่ง 18.20 ดอลลาร์ ดัชนีเฉลี่ยอุตสาหกรรมดาวโจนส์ปิดที่ 24,538.06 จุด ลดลง 70.92 จุด หรือ -0.29% ดัชนี เอสแอนด์พี 500 ปิดที่ 2,691.25 จุด เพิ่มขึ้น 13.58 จุด หรือ 0.51% และดัชนี แนสแดค ปิดที่ 7,257.87 จุด เพิ่มขึ้น 77.31 จุด หรือ 1.08%ดัชนีดาวโจนส์ตลาดหุ้นนิวยอร์กปิดตลาดปรับตัวลดลงติดต่อกันเป็นวันที่ 4 เมื่อคืนนี้ (2 มี.ค.) จากการที่นักลงทุนยังคงมีความวิตกเกี่ยวกับการทำสงครามการค้า หลังประธานาธิบดีโดนัลด์ ทรัมป์ประกาศว่า สหรัฐจะเรียกเก็บภาษีนำเข้าเหล็กและอลูมิเนียมในสัปดาห์หน้า อย่างไรก็ดี ดัชนี เอสแอนด์พี 500 และดัชนี แนสแดค  ปิดตลาดปรับตัวเพิ่มขึ้น เนื่องจากนักลงทุนกลุ่มนี้มองว่า ปฏิกิริยาตอบกลับที่ตลาดมีต่อการประกาศเรียกเก็บภาษีนำเข้าเหล็กและอลูมิเนียมนั้นเลยเถิดเกินไปสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด   ส่งมอบเดือนเม.ย. เพิ่มขึ้น 26 เซนต์ หรือ 0.4% ปิดที่ 61.25 ดอลลาร์/บาร์เรล สัญญาน้ำมันดิบเบรนท์ส่งมอบเดือนพ.ค. เพิ่มขึ้น 54 เซนต์ หรือ 0.9% ปิดที่ 64.37 ดอลลาร์/บาร์เรลทองคำตลาดโคแม็กซ์เพิ่มขึ้น 18.20 ดอลลาร์ ปิดที่ 1323.40 ดอลลาร์ต่อออนซ์